Predkladacia správa

Materiál „Návrh na vydanie súhlasu vlády SR so zmenou účelu použitia časti rozpočtu kapitoly Ministerstva dopravy, pôšt a telekomunikácií SR“ sa predkladá na rokovanie vlády SR ako iniciatívny materiál. 
 
Na základe žiadostí MDPT SR č. 05986/2009-SRVS/z.17664/M zo dňa 29. 4. 2009 a č. 05986/2009-SRVS/z.14072 zo dňa 7. 4. 2009, rozpočtového opatrenia MF SR č. 43/2008 a v nadväznosti na viazanie rozpočtových prostriedkov z predchádzajúcich rokov v zmysle uznesenia vlády č. 93 z  28. januára 2009, vykonalo Ministerstvo financií SR, v zmysle ustanovení § 8 ods. 6 a § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, rozpočtové opatrenie č. 12/2009, ktorým povolilo prekročenie limitu výdavkov a upravilo záväzné ukazo-vatele štátneho rozpočtu na rok 2009 pre MDPT SR (Národnú diaľničnú spoločnosť, a. s.). 
 
Povolené prekročenie limitu výdavkov v sume 35 489 112,40 Eur je určené na financovanie diaľnic a rýchlostných ciest v rámci programu 053 Cestná infraštruktúra na výstavbu úseku diaľnice D1 Sverepec – Vrtižer, I. úsek, II. etapa, vo výške 15 933 081,06 Eur, úseku D1 Mengusovce – Jánovce vo výške 6 195 578,57 Eur, spolu 22 128 659,63 Eur a 13 360 452,77 Eur na výstavbu úseku D1 Sverepec – Vrtižer I. a II. úsek.
 
Účel použitia výdavkov minulých rokov môže, na základe § 8 ods. (4) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, v znení neskorších predpisov, zmeniť len vláda SR.    
 
            MDPT SR navrhuje zmeniť účel použitia zdrojov s kódom 1318 vyčlenených pre MDPT SR rozpočtovým opatrením MF SR č. 12/2009 z účelu použitia:  Výstavba úseku diaľnice D1 Sverepec – Vrtižer, I. úsek, II. etapa, vo výške 15 933 081,06 Eur, na účel: Výstavba diaľnic a rýchlostných vo výške 15 933 081,06 Eur.